### 17.    Beslutning om engagement i DK2020 - klimaplaner i hele [adresse]

**Åbent**

Sagsnr.: 326-2020-73329       J.nr.: 01.00.00           Dokumentnr.:
326-2021-117281

**Sagstype**

Beslutning.

**Resume og sagens baggrund**

I denne sag fremlægges ansøgningen om, at Kalundborg Kommune
deltager i ”DK2020 – for hele [adresse]” til beslutning. Med deltagelse i projekt
DK2020 forpligter Kalundborg Kommune sig til at udarbejde en klimahandleplan,
der fører til netto-nul udledning af drivhusgasser senest i 2050 og en
tilpasning til klimaændringerne.

**Indstillinger**

Direktøren indstiller at Kalundborg Kommune ansøger om at
deltage i 2. runde af ”DK2020 – for hele [adresse]” med opstart i november 2021.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kommunalbestyrelsen besluttede den 28. oktober 2020, at
Kalundborg Kommune deltager i 2. runde af ”DK2020 – for hele [adresse]” med
opstart i november 2021.

Med udgangspunkt i Kalundborg Kommunes Udviklingsstrategi og
Strategisk energiplan 2035 anføres følgende motivation for at søge om
deltagelse i ”DK2020 – for hele [adresse]”:

·
Kommunalbestyrelsen vil i tråd med FN’s Verdensmål arbejde for en
bæredygtig udvikling: “Vi skal sikre, at den sociale, økonomiske og
miljømæssige udvikling i Kalundborg kommune imødekommer vores nutidige behov
uden at begrænse fremtidige generationers muligheder for at sikre deres behov.
Det er sådan, vi definerer det brede bæredygtighedsbegreb.”

·
Klimaplanen skal sikre, at kommunen er modstandsdygtig overfor
klimaforandringer - og viser vejen mod netto-nul udledning i 2050 i
overensstemmelse med Parisaftalens målsætninger.

*Forpligtende samarbejde*

Et afgørende element for deltagelse i DK2020 er, at arbejdet
med den enkelte kommunes kli-maplan er forankret politisk. Når en kommune
ansøger om at deltage, underskriver borgmester og kommunalbestyrelse et brev
(Bilag 1), der forpligter kommunen til at udvikle og understøtte politisk
behandling af en klimahandlingsplan, der lever op til Parisaftalens
målsætninger, både hvad angår reduktion i udledningen af drivhusgasser og
tilpasning til klimaforandringerne.

I ansøgningen (Bilag 2) er beskrevet, hvordan det politiske
niveau vil blive inddraget undervejs i projektforløbet gennem afholdelse af fx
temamøder i Kommunalbestyrelsen, løbende orientering af Teknik- og
Miljøudvalget, studieture til andre kommuner og mulighed for deltagelse i møder
med forsyningsselskaber, virksomheder eller borgere, der bidrager til
klimaplanens tilblivelse.

*Krav til en lokal klimahandleplan*

DK2020 projektet løber fra november 2021 til udgangen af
2022. Den fælles DK2020-metode stiller krav om, at der skal udarbejdes en
klimaplan for hele kommunens geografi, der beskriver hvordan
kommunalbestyrelsen vil arbejde for at opnå netto-nul udledning af
drivhusgasser senest i 2050, inkl. reduktionsdelmål. Klimaplanen skal desuden
demonstrere, hvordan kommunen vil tilpasse sig klimaforandringer som fx øgede
nedbørsmængder eller stigende vandstand. En klimahandlingsplan efter DK2020
standard skal således indeholde forslag til konkrete handlinger, der inden for
relativ kort tid reducerer drivhusgasudledningerne og tilpasser samfundet til
de forventede klimaforandringer.

Det er forventningen, at den ny klimahandleplan tager afsæt
i eksisterende planer og strategier, herunder Udviklingsstrategien, Strategisk
Energiplan og Klimatilpasningsplanen. De nævnte planer og strategier står
overfor at skulle revideres i den kommende valgperiode, og derfor er det
vigtigt at der i arbejdet med DK2020 klimahandleplanen tages højde for dette.

*[adresse]*

[adresse] er det lokale DK2020 sekretariat for de
sjællandske kommuner og består af tre medarbejdere. [adresse]
opgave er at bidrage med netværk, inspiration, sparring, støtte og koordinering
på tværs. Konkret vil [adresse] bidrage med:

·
Løbende dialog og assistance i udviklingen af klimaplanen

·
Sikre deltagende kommuners sammenhæng med eksisterende fora fx
Symbiosen, Ressource City, DK2020 pilotkommuner m.fl.

·
Løbende opfølgning i forhold til KKR formandskabet

De konkrete forslag til handlinger bør udarbejdes i en tæt
dialog med erhvervslivet, borgere og driftsenhederne i kommunen.

Konkrete handlinger og opgaver der kræver yderligere
ressourcer, kommer op til yderligere behandling.

**Økonomiske konsekvenser**

I løbet af projektets 14 måneder forventes der at skulle
afsættes medarbejderressourcer på tværs af kommunen svarende til 2 til 3 årsværk.
Der skal prioriteres ressourcer til en projektleder, der får udarbejdelsen af
DK2020 klimahandleplanen som sin hovedopgave.

For at kunne udarbejde et nyt drivhusgasregnskab for
kommunen som geografisk enhed samt scenarier for udviklingen af drivhusgasudledninger
er der brug for midler til en ekstern konsulent svarende til ca. 0,3 mio. kr.

Behovet for eventuel ekstern konsulentbistand til arbejdet
med klimatilpasningsplanen er ikke inkluderet.

Beslutning om tildeling af ressourcer til implementeringen
af klimahandleplanen tages op ved igangsætning af de konkrete handlinger.

**Teknik- og Miljøudvalgets møde
den 3. juni 2021:**

Anbefales.

**Økonomiudvalgets møde den 16.
juni 2021:**

Anbefales.

**Bilag**

|  |  |
| --- | --- |
| Bilag 1 Borgmesterbrev med interessetilkendegivelse til DK2020 | 326-2021-117719 |
| Bilag 2 Ansøgningsskema fra Kalundborg Kommune | 326-2021-127513 |